CELEX: C2006/310/36
Language: el
Date: 2006-12-16 00:00:00
Title: Υπόθεση T-49/06: Προσφυγή της 16ης Φεβρουαρίου 2006 — González Sánchez κατά ΓΕΕΑ — Bankinter (ENCUENTA)

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/18
            
         Προσφυγή της 16ης Φεβρουαρίου 2006 — González Sánchez κατά ΓΕΕΑ — Bankinter (ENCUENTA)
   (Υπόθεση T-49/06)
   (2006/C 310/36)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγων: Francisco Javier González Sánchez (Μαδρίτη, Ισπανία) (εκπρόσωπος: G. Justicia González, abogado)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: BANKINTER, S.A.
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να διατάξει την ανάκληση της αποφάσεως του δεύτερου τμήματος του ΓΕΕΑ της 16ης Δεκεμβρίου 2005, με ημερομηνία επιδόσεως την 21η Δεκεμβρίου 2005, η οποία εκδόθηκε στην υπόθεση R 116/2005-2, και τη χορήγηση στον προσφεύγοντα προθεσμίας προκειμένου να ασκήσει προσφυγή κατά της ανακοπής του σήματος του οποίου ζητείται η καταχώριση, ενέργεια την οποία στερήθηκε διότι το ως άνω ΓΕΕΑ έκρινε εκπρόθεσμη την άσκησή της.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Confederación Española de la Caja de Ahorros
   
      Σήμα προς καταχώριση: Λεκτικό σήμα «ENCUENTA» για προϊόντα και υπηρεσίες των κλάσεων 16, 36 και 38 — αίτηση 2 534 584.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: BANKINTER, S.A.
   
      Αντιταχθέν δικαίωμα επί σήματος ή σημείου: Εικονιστικό κοινοτικό σήμα «ecuenta — ebankinter» για προϊόντα και υπηρεσίες των κλάσεων 16, 36 και 38 — σήμα 2 396 760.
   
      Απόφαση του τμήματος ανακοπών: Δέχεται την ανακοπή, απορρίπτει την αίτηση καταχωρίσεως.
   
      Απόφαση του τμήματος προσφυγών: Απαράδεκτο της προσφυγής.
   
      Λόγοι ακυρώσεως: Παράβαση των κανόνων 61 έως 69 περί κοινοποιήσεων του κανονισμού (ΕΚ) 2868/95 (1).
   
      (1)  Κανονισμός (ΕΚ) 2868/95 της Επιτροπής της 13ης Δεκεμβρίου 1995 περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα (ΕΕ L 303, σ. 1).